**Ministru kabineta noteikumu projekta „Grozījumi Ministru kabineta 2013.gada 18.jūnija noteikumos Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2013.gada 18.jūnija noteikumi Nr.327 „Noteikumi par mikroaizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.327) nosaka nosacījumus, saskaņā ar kādiem finanšu starpnieki (SIA „Capitalia” un SIA „Grand Credit”) izsniedz mikroaizdevumus saimnieciskās darbības veicējiem 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” ietvaros.MK noteikumu Nr.327 normas paredz, ka mikroaizdevumi nevar tikt piešķirti saimnieciskās darbības veicējiem, kuri ir nonākuši finanšu grūtībās saskaņā ar Kopienas 2004.gada 10.oktobra Pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (turpmāk – Kopienas 2004.gada Pamatnostādnes). Šādu ierobežojumu nosaka Komisijas 2006.gada 8.decembra Regulas (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, 45.pants. 2014.gada 1.augustā stājās spēkā jaunas pamatnostādnes – Kopienas 2014.gada 31.jūlija Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai (OV C 249, 31.7.2014) (pieejamas saitē: http://eur-lex.europa.eu/legal-content/LV/TXT/PDF/?uri=OJ:C:2014:249:FULL&from=EN) (turpmāk – Kopienas 2014.gada Pamatnostādnes) –, kas aizstāj Kopienas 2004.gada Pamatnostādnes. Kopienas 2014.gada Pamatnostādņu 133.punkts nosaka, ka valsts atbalsta shēmas līdz 2015.gada 1.februārim ir jāpielāgo Kopienas 2014.gada Pamatnostādnēm, tādēļ noteikumu projekts paredz grozīt MK noteikumu Nr.327 normas atbilstoši Kopienas 2014.gada Pamatnostādņu 20.punktā ietvertajiem nosacījumiem.  MK noteikumi Nr.327 nosaka, ka mikroaizdevumu saimnieciskās darbības veicējam nepiešķir, ja saimnieciskās darbības veicējs līdzšinēji ir jau saņēmis vai paredz saņemt finansējumu par tām pašām attiecināmajām izmaksām citu aktivitāšu ietvaros no valsts, pašvaldības vai Eiropas Savienības līdzekļiem. Lai ierobežotu dubultā finansējuma risku un nodrošinātu mērķtiecīgu ierobežotā finansējuma izlietošanu, noteikumu projekts nosaka, ka atbalstu MK noteikumu Nr.327 ietvaros nevar saņemt arī tajā gadījumā, ja par tām pašām attiecināmajām izmaksām līdzšinēji ir jau saņemts vai ir paredzēts saņemt atbalstu no Eiropas Ekonomikas zonas finanšu instrumenta un Norvēģijas finanšu instrumenta līdzekļiem. MK noteikumu Nr.327 21.punkts paredz, ka saimnieciskās darbības veicējam, kurš ir saņēmis finansējumu saskaņā ar riska kapitāla atbalsta programmu un pēc tam pirmo triju gadu laikā pēc pirmā riska kapitāla ieguldījuma iesniedz aizdevuma pieteikumu MK noteikumu Nr.327 ietvaros, aizdevuma maksimālo apjomu samazina par 20 %, nepārsniedzot saimnieciskās darbības veicēja saņemtā riska kapitāla kopsummu. Šāds ierobežojums ir noteikts saskaņā ar Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008) 6.panta 5.punkta (a) apakšpunktu. Līdzšinēji riska kapitāla ieguldījumu atbilstoši Komisijas Regulu Nr.800/2008 nosacījumiem komersanti var saņemt Ministru kabineta 2008.gada 25.novembra noteikumu Nr.983 „Noteikumi par atbalsta piešķiršanu tehnoloģiju pārneses un riska kapitāla jomā” ietvaros, jo sākuma kapitāla un riska kapitāla fondi investīcijas komersantos veic saskaņā ar Komisijas 2014. gada 17. jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) 58. panta 4.punktu. Mikroaizdevumi saimnieciskās darbības veicējiem tiek piešķirti saskaņā Komisijas 2013. gada 18. decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas Regula Nr.1407/2013). Ņemot vērā, ka Komisijas Regulas Nr.800/2008 6.panta 5.punkta (a) apakšpunktā minētais ierobežojums nav piemērojams uz atbalstu, kas piešķirts saskaņā ar Komisijas Regulu Nr.1407/2013, noteikumu projekts paredz attiecīgo normu par 20 % samazinājumu svītrot. Lai nodrošinātu MK noteikumu Nr.327 atbilstību Komisijas Regulai Nr.1407/2013, noteikumu projekts paredz noteikt kārtību, kādā *de minimis* atbalsts tiek uzskaitīts saimnieciskās darbības veicēju apvienošanās un sadalīšanās gadījumā. MK noteikumu Nr.327 ietvaros aizdevums var tikt sniegts gan apgrozāmo līdzekļu finansēšanai, gan investīcijām. Ņemot vērā minēto, tiek precizēta MK noteikumu Nr.327 6.7.punkta redakcija. |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu.Noteikumu projekts sniedz ieguldījumu tautsaimniecībā, nodrošinot saimnieciskās darbības veicējiem pieejamību mikroaizdevumiem to izveidei, izaugsmei un darbības paplašināšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Regula Nr.1407/2013. |
| 2. | Citas starptautiskās saistības | Projekts šo jomu neskar. |
| 3. | Cita informācija | Izstrādājot noteikumu projektu, ir ņemtas vērā Kopienas 2014.gada Pamatnostādnes.Noteikumu projekta 2.punkts ir izstrādāts atbilstoši Kopienas 2014.gada Pamatnostādņu 20.punktam. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013. gada 18. decembra Regula (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 3.panta 8. un 9.punkts | Noteikumu projekta 3.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar.  |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes nav nepieciešamas, jo noteikumu projekts paredz ieviest Komisijas Regulas Nr.1407/2013 un Kopienas 2014.gada Pamatnostādņu 20.punkta nosacījumus.  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama, jo noteikumu projekts paredz ieviest Komisijas Regulas Nr.1407/2013 un Kopienas 2014.gada Pamatnostādņu 20.punkta nosacījumus.  |
| 3. | Sabiedrības līdzdalības rezultāti | Nav, jo sabiedrības līdzdalība noteikumu projekta izstrādē netika nodrošināta.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un sabiedrība ar ierobežotu atbildību „Latvijas Garantiju aģentūra” (turpmāk – LGA). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

**Anotācijas III. un IV. sadaļa – projekts šīs jomas neskar.**

Ekonomikas ministre D.Reizniece-Ozola

Vīza: Valsts sekretāra pienākumu izpildītāja,

Stratēģiskās plānošanas un resursu vadības departamenta

direktore V.Feodorova

22.01.2015. 16:52

1441

A.Nicmane

67013203, Agita.Nicmane@em.gov.lv